चीन में लगेगा 10 कीटनाशकों पर प्रतिबंध  
चीन इस साल के अंत तक 10 ऐसे कीटनाशकों पर प्रतिबंध लगाने की योजना बना रहा है जो अत्यधिक घातक श्रेणी के हैं।
चीन कृषि उत्पादों की सुरक्षा और पर्यावरण के बचाव के लिए इस साल के अंत तक 10 ऐसे कीटनाशकों पर प्रतिबंध लगाने की योजना बना रहा है जो अत्यधिक घातक श्रेणी के हैं।  कृषि मंत्रालय और चार अन्य विभागों ने एक योजना का मसौदा तैयार किया है जिसमें घातक कीटनाशकों पर प्रतिबंध लगाए जाने का प्रस्ताव है। मंजूरी के लिए यह प्रस्ताव कैबिनेट को सौंप दिया गया है। मंत्रालय के फसल उत्पादन विभाग के प्रमुख जेड प्यूगो ने मंगलवार को यह जानकारी दी।  उन्होंने कहा कि योजना के अनुसार प्रस्तावित कीटनाशकों की ब्रिकी और उत्पादन पर 31 अक्तूबर 2013 से रोक लगायी जाएगी। संवाद एजेंसी शिन्हुआ की खबर के अनुसार प्रतिबंध का उल्लंघन करने पर सरकार सख्त कदम उठाएगी।